Nufuzli xalqaro reyting tashkilotlarining roʻyxatiga kiritilgan xorijiy oliy taʼlim tashkilotlarida ilmiy daraja olgan yosh mutaxassislarga uy-joy sotib olish uchun ipoteka krediti ajratish tartibini joriy etish toʻgʻrisida
(resolution, 2026-04-09)

Oʻzbekiston Respublikasi Prezidentining “Oʻzbekiston Respublikasi Prezidentining yoshlar bilan ochiq muloqotida belgilangan vazifalarni amalga oshirishga doir chora-tadbirlar toʻgʻrisida” 2025-yil 26-martdagi PF-61-son Farmoni ijrosini taʼminlash, shuningdek, ilm-fanni ommalashtirish, mamlakatda ilmiy va innovatsion faoliyat bilan shugʻullanuvchi mutaxassislarni ijtimoiy qoʻllab-quvvatlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2025-yil 26-martdagi PF-61-son Farmoni bilan nufuzli xalqaro reyting tashkilotlarining yuqori 100 talik roʻyxatiga kiritilgan xorijiy oliy taʼlim tashkilotlarida “PhD” va unga tenglashtirilgan boshqa ilmiy daraja olgan (keyingi oʻrinlarda — ilmiy daraja) 35 yoshgacha boʻlgan mutaxassislarga uy-joy sotib olish uchun imtiyoz berish nazarda tutilgani maʼlumot uchun qabul qilinsin. 2. Quyidagilarni nazarda tutuvchi Nufuzli xalqaro reyting tashkilotlarining roʻyxatiga kiritilgan xorijiy oliy taʼlim tashkilotlarida ilmiy daraja olgan yosh mutaxassislarga uy-joy sotib olish uchun ipoteka krediti ajratish tartibi toʻgʻrisidagi nizom 1-ilovaga muvofiq tasdiqlansin: tijorat banklari tomonidan uy-joy sotib olish uchun kreditlarni moliyalashtirish tartibi; ilmiy darajaga ega 35 yoshgacha boʻlgan mutaxassis (keyingi oʻrinlarda — kredit oluvchi)larning kredit olish uchun elektron tarzda roʻyxatdan oʻtish tartibi; tijorat banklari tomonidan kredit oluvchilarga kredit ajratish hamda kreditning asosiy qarz toʻlovlarini kredit oluvchilar tomonidan qaytarish shartlari. 3. Oliy taʼlim, fan va innovatsiyalar vazirligi (keyingi oʻrinlarda — Vazirlik) Oʻzbekiston Respublikasi Prezidenti huzuridagi Istiqbolli kadrlarni tayyorlash boʻyicha “El-yurt umidi” jamgʻarmasi bilan birgalikda 2026-yil 1-mayga qadar oxirgi 10 yillik reytingda, 2027-yildan boshlab esa har yili 10-yanvarga qadar xalqaro miqyosda tan olingan va Oʻzbekiston Respublikasi bilan hamkorlik aloqalari oʻrnatilgan QS (Quacquarelli Symonds) yoki THE (Times Higher Education) yoxud ARWU (Academic Ranking of World Universities) xalqaro reyting tashkilotlari tomonidan eʼlon qilingan reytingda yuqori 100 talik roʻyxatga (keyingi oʻrinlarda — reyting tashkilotlari roʻyxati) kiritilgan xorijiy oliy taʼlim tashkilotlari roʻyxatini tasdiqlasin hamda uni Vazirlikning rasmiy veb-saytida eʼlon qilib borsin. 4. Belgilansinki: a) kredit Davlat budjetidan har yili budjet qonunchiligida belgilangan tartibda Vazirlikka ajratiladigan mablagʻlar hisobidan moliyalashtiriladi; b) kredit Vazirlikning Iqtisodiyot va moliya vazirligi huzuridagi Gʻaznachilik xizmati qoʻmitasida ochilgan maxsus hisobvaraqlariga ajratiladi; v) kredit reyting tashkilotlari roʻyxatiga kiritilgan xorijiy oliy taʼlim tashkilotlarida ilmiy darajaga hamda bankning ichki qoidalariga muvofiq toʻlov qobiliyatiga ega kredit oluvchilarga ajratiladi. Bunda: kredit oluvchilar xorijiy oliy taʼlim tashkilotida oʻqishni yakunlab, ilmiy daraja berilgan kunda xorijiy oliy taʼlim tashkiloti reyting tashkilotlari roʻyxatiga kirgan boʻlishi talab etiladi; kredit uy-joy sotib olish uchun har bir kredit oluvchiga bazaviy hisoblash miqdorining 2 150 baravarigacha miqdorda oʻn yil muddatga beriladi; Vazirlik budjet qonunchiligida belgilangan tartibda Vazirlikka ajratilgan respublika budjeti mablagʻlari hisobidan tijorat banklariga kredit ajratish uchun 10 foiz stavkada depozit joylashtiradi hamda tijorat banklari tomonidan kredit oluvchilarga 14 foiz stavkada kredit ajratiladi; kredit boʻyicha hisoblangan foiz toʻlovlari Vazirlik tomonidan Davlat budjeti mablagʻlari hisobidan har oy uchun keyingi oyning 25-sanasiga qadar toʻliq qoplab beriladi; ajratilgan kredit (asosiy qarz miqdori) kredit oluvchilar tomonidan bank bilan tuzilgan shartnomaga muvofiq kredit rasmiylashtirilganidan keyingi oydan boshlab oʻn yil davomida har oylik toʻlovlar asosida qaytariladi; Vazirlik har yil yakuniga qadar tijorat banklari tomonidan qaytarilgan kreditlarni Davlat budjetiga qaytaradi; kreditni ajratish boʻyicha arizalar Oʻzbekiston Respublikasi Yagona interaktiv davlat xizmatlari portali orqali qabul qilinadi. 5. Belgilab qoʻyilsinki, ushbu qarorning ijrosi bilan bogʻliq xarajatlar 2026-yilda Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida Oliy taʼlim, fan va innovatsiyalar vazirligiga ajratiladigan mablagʻlar doirasida moliyalashtiriladi, 2027-yildan boshlab esa Davlat budjeti parametrlarida nazarda tutiladi. 6. Vazirlar Mahkamasining “Fargʻona shahridagi Koreya xalqaro universitetini tashkil etish toʻgʻrisida” 2019-yil 23-avgustdagi 714-son qaroriga 2-ilovaga muvofiq oʻzgartirishlar kiritilsin. 7. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov hamda oliy taʼlim, fan va innovatsiyalar vaziri K.A. Sharipov zimmasiga yuklansin. 1. Ushbu Nizom nufuzli xalqaro reyting tashkilotlarining yuqori 100 talik roʻyxatiga kiritilgan xorijiy oliy taʼlim tashkilotlarida “PhD” va unga tenglashtirilgan boshqa ilmiy darajaga ega (keyingi oʻrinlarda — ilmiy daraja) 35 yoshgacha boʻlgan mutaxassislarga uy-joy sotib olish uchun ipoteka krediti (keyingi oʻrinlarda — kredit) ajratish tartibini belgilaydi. 2. Kredit xalqaro miqyosda tan olingan va Oʻzbekiston Respublikasi bilan hamkorlik aloqalari oʻrnatilgan QS (Quacquarelli Symonds) yoki THE (Times Higher Education) yoxud ARWU (Academic Ranking of World Universities) xalqaro reyting tashkilotlari (keyingi oʻrinlarda — xalqaro reyting tashkilotlari) tomonidan eʼlon qilingan reytingda yuqori 100 talik roʻyxatga kiritilgan xorijiy oliy taʼlim tashkilotlarida ilmiy daraja olgan 35 yoshgacha boʻlgan mutaxassis (keyingi oʻrinlarda — kredit oluvchi)larga ajratiladi. 3. Xalqaro reyting tashkilotlari tomonidan eʼlon qilingan reytingda yuqori 100 talik roʻyxatga kiritilgan xorijiy oliy taʼlim tashkilotlari Oliy taʼlim, fan va innovatsiyalar vazirligi (keyingi oʻrinlarda — Vazirlik) hamda Oʻzbekiston Respublikasi Prezidenti huzuridagi Istiqbolli kadrlarni tayyorlash boʻyicha “El-yurt umidi” jamgʻarmasi bilan birgalikda har yili 10-yanvarga qadar tasdiqlanadi hamda Vazirlikning rasmiy veb-saytida eʼlon qilinadi. 4. Ushbu Nizomda quyidagi asosiy tushunchalardan foydalaniladi: ish beruvchi tashkilot — Oʻzbekiston Respublikasi oliy taʼlim va ilmiy tashkilotlari, ustav fondi (kapitali)da davlat ulushi 50 foizdan kam boʻlmagan davlat tashkiloti hamda nodavlat tashkilotlar; tijorat banki — Vazirlik bilan kredit oluvchilarning uy-joy sotib olishlari uchun kreditni moliyalashtirish boʻyicha bosh bitim tuzgan bank; uy-joy — qurilishi tugallangan va belgilangan tartibda foydalanishga qabul qilingan (mulk huquqi yuzaga kelgan) hamda qabul qilib olinganiga uch yildan koʻp boʻlmagan, shuningdek, birlamchi uy-joy bozoridan olingan toʻrt qavatdan past boʻlmagan koʻp kvartirali uy-joylardagi kvartiralar. 5. Oʻzbekiston Respublikasi hududida birlamchi uy-joy bozoridan uy-joy sotib olish uchun bazaviy hisoblash miqdorining 2 150 baravarigacha miqdorda oʻn yil muddatga har oyda qaytarish sharti bilan kredit ajratiladi. 6. Vazirlik va tijorat banki oʻrtasida kredit ajratish yuzasidan bosh bitim tuziladi. 7. Kredit tijorat banki tomonidan ularning qaytarilishi, toʻlovlilik, muddatlilik va ulardan maqsadli foydalanish shartlari asosida belgilangan talablarga muvofiq ajratiladi. 8. Kredit oluvchi tomonidan kredit hisobidan sotib olinadigan uy-joy bankning ichki qoidalariga muvofiq, kredit boʻyicha majburiyatlarning bajarilishi taʼminoti sifatida garovga qoʻyiladi. 9. Kredit kredit oluvchiga ushbu Nizom va bankning ichki qoidalariga muvofiq tijorat banki resurslari (mablagʻlar) hisobidan yillik 14 foiz stavkada, kredit rasmiylashtirilgan oyning keyingi oyidan boshlab oʻn yil davomida kredit shartnomasiga muvofiq qaytarish sharti bilan ajratiladi. Bunda ajratilgan kredit boʻyicha tijorat bankining marjasi yillik 4 foizni tashkil etadi. 10. Uy-joy sotib olish uchun kredit ushbu Nizomga 1-ilovadagi sxema asosida ajratiladi. 11. Kredit oluvchi kreditni olish uchun Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) davlat xizmatidan elektron shaklda foydalanish uchun roʻyxatdan oʻtadi va ommaviy oferta shartlarini qabul qiladi. 12. Kredit oluvchi mazkur Nizomga 2-ilovaga muvofiq soʻrovnomani elektron shaklda toʻldiradi va uni Vazirlikka YIDXP orqali yuboradi (bepul tarzda). Bunda kredit oluvchining murojaatiga oid quyidagi maʼlumotlar avtomatik tarzda aniqlanadi: shaxsiga doir maʼlumotlar — Oʻzbekiston Respublikasi Ichki ishlar vazirligi huzuridagi Migratsiya va personallashtirish departamentining elektron axborot tizimi orqali; yashash manzili — Oʻzbekiston Respublikasi Ichki ishlar vazirligining manzil-maʼlumot elektron axborot tizimi orqali; agar kredit oluvchiga jismoniy shaxs kafil boʻlayotgan boʻlsa, uning soʻnggi 12 oylik ish haqi toʻgʻrisidagi maʼlumotlari — “Raqamli hukumat” tizimi idoralararo integratsiyalashuv platformasi orqali; xorijiy davlatda ilmiy daraja olganlik haqidagi diplomi nostrifikatsiyadan oʻtgani toʻgʻrisidagi maʼlumot — Oliy attestatsiya komissiyasining elektron axborot tizimi orqali; ish joyi va lavozimi toʻgʻrisidagi maʼlumotlar — Oʻzbekiston Respublikasi Kambagʻallikni qisqartirish va bandlik vazirligining elektron axborot tizimi orqali. 13. Ushbu Nizomga 3-ilovaga muvofiq Vazirlik uch ish kuni ichida kredit oluvchiga kredit ajratish toʻgʻrisida YIDXP orqali dastlabki xulosani shakllantiradi. 14. Kredit oluvchiga kredit, u quyidagi shartlarning barchasiga javob berganda ajratiladi: kredit oluvchi Oʻzbekiston Respublikasi fuqarosi boʻlganda; kredit oluvchi kredit olish uchun ariza bilan murojaat qilgan kunda 35 yoshdan oshmaganda; kredit oluvchi ushbu Nizom talablariga muvofiq xalqaro reyting tashkilotlari tomonidan eʼlon qilingan reytingda yuqori 100 talik roʻyxatga kiritilgan xorijiy oliy taʼlim tashkilotlarida ilmiy daraja olganda; kredit oluvchining xorijiy oliy taʼlim tashkilotlarida ilmiy daraja olganligi haqidagi diplomi belgilangan tartibda nostrifikatsiya qilinganda. 15. Kredit oluvchi ipoteka krediti ajratish boʻyicha YIDXP orqali quyidagilarni ilova qilgan holda murojaat qiladi: kredit olish toʻgʻrisida ariza; kredit oluvchi tomonidan sotib olinadigan uy-joy boʻyicha qurilish tashkiloti bilan tuzilgan shartnoma. 16. Kredit oluvchi tomonidan ushbu Nizomning 15-bandida koʻrsatilgan hujjatlar taqdim etilgandan soʻng, tijorat banki uch ish kuni ichida uning toʻlovga layoqatini oʻrganib, uy-joy sotib olish uchun unga ajratilishi mumkin boʻlgan kredit miqdori toʻgʻrisida bank xulosasini Vazirlikka taqdim etadi. Bunda kredit sotib olinadigan uy-joy qiymatining 80 foizidan oshmasligi lozim. Kredit oluvchining daromadlari yuqori miqdordagi kredit uchun yetarli boʻlmagan taqdirda, doimiy daromadga ega boʻlgan uchinchi shaxsni birgalikda kredit oluvchi sifatida jalb qilinishi mumkin. Kredit oluvchi kredit olish uchun ushbu Nizom talablari hamda tijorat bankining ichki qoidalariga muvofiq yetarli toʻlov qobiliyatiga va (yoki) ijobiy kredit tarixiga ega boʻlmaganda, tijorat banki kredit ajratishni rad etadi. 17. Vazirlik besh ish kuni ichida Vazirlik, ish beruvchi tashkilot hamda kredit oluvchi ishtirokida kredit oluvchi ish beruvchi tashkilotda kamida besh yil ishlab berishi boʻyicha uch tomonlama shartnoma tuzilishini muvofiqlashtiradi. Bunda: uch tomonlama shartnomani tuzish uchun kredit oluvchining hujjatlarini koʻrib chiqish YIDXP orqali taqdim etilgan arizaning kelib tushgan kuni va vaqtiga asosan ketma-ketlikda muvofiqlashtiriladi; uch tomonlama shartnomada belgilangan kredit oluvchiga ajratiladigan kredit miqdori tijorat bankining xulosasida qayd etilgan kredit oluvchiga ajratilishi mumkin boʻlgan kredit miqdoridan yuqori boʻlmasligi lozim. Kredit oluvchi tijorat bankiga, uning ichki qoidalariga muvofiq dastlabki badal mablagʻlari shakllantirilganini tasdiqlovchi hujjatni besh ish kuni ichida taqdim etadi. 18. Tijorat banki kredit oluvchi tomonidan taqdim etilgan hujjatlarni uch ish kuni ichida koʻrib chiqib, kredit shartnomasini tuzadi hamda bankning ichki talablariga muvofiq oʻz mablagʻlari hisobidan uy-joy sotib olish uchun kreditni ajratadi. 19. Tijorat banki tomonidan kredit kredit oluvchining kredit hisobvaragʻidan kredit shartnomasida koʻrsatib oʻtilgan hisobvaraqqa pul oʻtkazish orqali ajratiladi. 20. Ushbu Nizomning 16-bandiga muvofiq tijorat banki tomonidan kredit ajratish toʻgʻrisida kredit oluvchiga bank xulosasi taqdim etilgan vaqtga nisbatan toʻlov qobiliyati va (yoki) kredit tarixi salbiy tomonga oʻzgarganligi sababli bankning ichki kredit talablariga mos kelmagan hollarda, tijorat banki tomonidan kredit ajratilishi rad etilishi mumkin. Tijorat banki tomonidan kredit ajratish rad etilganda, rad etishning aniq sabablari koʻrsatilgan holda kredit oluvchi xabardor qilinadi. Tijorat banki xulosasi (arizani rad etish yoki uni tegishli muddatda qabul qilmaganlik) ustidan belgilangan tartibda sudga shikoyat qilinishi mumkin. 21. Vazirlik tomonidan tijorat bankining talabnomasiga asosan har oy uchun keyingi oyning 25-sanasiga qadar: tijorat banki resursi hisobidan ajratilgan kreditni qoplash uchun yillik 10 foiz stavkada, oʻn yildan koʻp boʻlmagan muddatga depozitlar joylashtiriladi; tijorat bankida ochilgan alohida hisobvaragʻiga kredit foizlarini qoplash uchun tegishli mablagʻlar oʻtkazib beriladi. 22. Ajratilgan kredit (asosiy qarz miqdori) kredit oluvchilar tomonidan bank bilan tuzilgan shartnomaga muvofiq kredit rasmiylashtirilganidan keyingi oydan boshlab oʻn yil davomida har oylik toʻlovlar asosida qaytariladi. Kredit oluvchi kredit boʻyicha asosiy qarzni kredit shartnomasida belgilangan muddatlardan oldin qaytarishga haqli. 23. Ushbu Nizomni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 24. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javobgar boʻladi. BosqichlarSubyektlarTadbirlarMuddatlar1-bosqichKredit oluvchi(ilmiy daraja olgan 35 yoshgacha boʻlgan mutaxassis)Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) davlat xizmatidan elektron shaklda foydalanish uchun roʻyxatdan oʻtadi va ommaviy oferta shartlarini qabul qiladi.Soʻrovnomani elektron shaklda toʻldiradi va uni Oliy taʼlim, fan va innovatsiyalar vazirligiga (keyingi oʻrinlarda — Vazirlik) YIDXP orqali yuboradi.Oʻz xohishiga koʻra2-bosqichVazirlikKredit ajratish toʻgʻrisida dastlabki xulosani YIDXP orqali shakllantiradi.3 ish kuni ichida3-bosqichKredit oluvchiMurojaat va unga ilova qilingan hujjatlarni YIDXP orqali tijorat bankiga yuboradi.Avtomatik ravishda4-bosqichTijorat bankiKredit oluvchining toʻlovga layoqatini oʻrganib, uy-joy sotib olish uchun unga ajratilishi mumkin boʻlgan kredit miqdori toʻgʻrisida xulosani Vazirlikka taqdim etadi.3 ish kuni ichida5-bosqichVazirlik1. Tijorat banki tomonidan berilgan xulosani koʻrib chiqadi.2. Ish beruvchi tashkilot hamda kredit oluvchi ishtirokida kredit oluvchi ish beruvchi tashkilotda kamida 5 yil ishlab berishi boʻyicha uch tomonlama shartnoma tuzilishini muvofiqlashtiradi.5 ish kuni ichida6-bosqichKredit oluvchiTijorat bankiga, uning ichki qoidalariga muvofiq dastlabki badal mablagʻlari shakllantirilganini tasdiqlovchi hujjatni taqdim etadi.5 ish kuni ichida7-bosqichVazirlikKredit oluvchiga kredit ajratish toʻgʻrisida xulosa YIDXP orqali shakllantiriladi.Avtomatik ravishda8-bosqichTijorat banki1. Kredit oluvchi tomonidan taqdim etilgan hujjatlarni koʻrib chiqib, kredit shartnomasini tuzadi hamda bankning ichki talablariga muvofiq oʻz mablagʻlari hisobidan uy-joy sotib olish uchun kredit ajratadi.2. Tijorat banklari tomonidan kredit ajratish rad etilganda, rad etishning aniq sabablari koʻrsatilgan holda kredit oluvchini xabardor qiladi.3 ish kuni ichida Ariza t/rQabul qilish sanasiQabul qilgan shaxs---I. Ariza beruvchi (kredit oluvchi) jismoniy shaxs haqida maʼlumot:1.1. F.I.O.:(avtomatik aniqlanadi)1.2. Tugʻilgan sanasi:(avtomatik aniqlanadi)1.3. Jismoniy shaxsning shaxsiy identifikatsiya raqami (JSHSHIR):(avtomatik aniqlanadi)1.4. Telefon raqami:(maʼlumot kiritiladi)1.5. Yashash joyi:(avtomatik aniqlanadi)1.6. Oʻzbekiston Respublikasi fuqarosi ekanligi va 35 yoshgacha boʻlganligi toʻgʻrisida maʼlumot(avtomatik aniqlanadi)1.7. Xorijiy oliy taʼlim tashkilotlarida ilmiy daraja olganligi haqidagi diplom maʼlumotlari(avtomatik aniqlanadi)1.8. Ish joyi va lavozimi toʻgʻrisidagi maʼlumot(avtomatik aniqlanadi)II. Ariza beruvchiga kafil boʻluvchi jismoniy shaxs haqida maʼlumot:(kreditni qaytarmaslik xavfini sugʻurta qilish boʻyicha sugʻurta polisi taqdim etilsa, toʻldirilmaydi)2.1. F.I.O.:(avtomatik aniqlanadi)2.2. Tugʻilgan sanasi:(avtomatik aniqlanadi)2.3. Jismoniy shaxsning shaxsiy identifikatsiya raqami (JSHSHIR):(avtomatik aniqlanadi)2.4. Telefon raqami:(maʼlumot kiritiladi)2.5. Yashash joyi:(avtomatik aniqlanadi)2.6. Soʻnggi 12 oylik ish haqi toʻgʻrisida maʼlumot(avtomatik aniqlanadi) NAMUNANufuzli xalqaro reyting tashkilotlarining roʻyxatiga kiritilgan xorijiy oliy taʼlim tashkilotlarida ilmiy daraja olgan yosh mutaxassislarga uy-joy sotib olish uchun ipoteka krediti ajratishning maqsadga muvofiqligi toʻgʻrisida000000-sonDASTLABKI XULOSAAriza raqami: ____________Berilgan sanasi: 20____ yil “____” ____________ Amal qilish muddati: 20____ yil “____” ____________ Fuqaro _______________________________________________________________________________________________________________________________________________(F.I.O.)Vazirlar Mahkamasining 20__ yil “__” _____dagi ___-son qarori bilan tasdiqlangan Nufuzli xalqaro reyting tashkilotlarining roʻyxatiga kiritilgan xorijiy oliy taʼlim tashkilotlarida ilmiy daraja olgan yosh mutaxassislarga uy-joy sotib olish uchun ipoteka krediti ajratish tartibi toʻgʻrisidagi nizomga muvofiq deb topildi.Pasport (ID-karta) maʼlumotlari: seriyasi ______ raqami __________________Jismoniy shaxsning shaxsiy identifikatsiya raqami (JSHSHIR) _____________Kim tomonidan va qachon berilgan: _____________________________________,Yashash manzili: ______________________________________________________________________________________________________________________________________________________________Oʻzbekiston Respublikasi hududida birlamchi uy-joy bozoridan uy-joy sotib olish uchun ipoteka krediti oʻn yil muddatga bazaviy hisoblash miqdorining 2 150 baravarigacha miqdorda toʻlab beriladi.Izoh. Ushbu xulosa fuqaroga kredit ajratilishini kafolatlamaydi. Kredit ajratish tijorat banklari tomonidan belgilangan tartibda koʻrib chiqiladi.Oliy taʼlim, fan va innovatsiyalar vaziriF.I.O va ishonch raqamiQR kod 1. 1, 7-bandlar, 10-bandning “b” kichik bandi, 14, 15-bandlardagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin. 2. 3-bandda: toʻrtinchi xatboshi quyidagi tahrirda bayon etilsin: “Universitetda Oʻzbekiston Respublikasi davlat taʼlim standartlari talablarini hisobga olgan holda, Universitet tomonidan tasdiqlangan oʻquv rejalari va dasturlari boʻyicha oʻzbek, koreys, rus va ingliz tillarida kunduzgi va kechki taʼlim shakllarida toʻlov-kontrakt asosida oʻqitiladi”; beshinchi xatboshidagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin. 3. 16-banddagi “Bandlik va mehnat munosabatlari vazirligi” soʻzlari “Kambagʻallikni qisqartirish va bandlik vazirligi” soʻzlari bilan almashtirilsin. 4. 1-ilova quyidagi tahrirda bayon etilsin: 1.X.X. Bozarov—Fargʻona viloyati hokimi, Vasiylik kengashi raisi2.S.B. Radjabov—Oʻzbekiston Respublikasi oliy taʼlim, fan va innovatsiyalar vazirining birinchi oʻrinbosari, Vasiylik kengashi raisi oʻrinbosari3.Edvard Kim—Koreya Respublikasidagi Koreya-Oʻzbekiston biznes markazi raisi4.Lavozimi boʻyicha—Oʻzbekiston Respublikasi investitsiyalar, sanoat va savdo vazirining birinchi oʻrinbosari5.B.J. Aʼloyev—Oʻzbekiston Respublikasi tashqi ishlar vazirining birinchi oʻrinbosari6.Park Jun Xo—Fargʻona shahridagi Koreya xalqaro universiteti taʼsischisi va rektori7.Park Tae Kyung—Fargʻona shahridagi Koreya xalqaro universiteti boshqaruvi raisi oʻrinbosari, Vasiylik kengashi kotibiKoreya Respublikasi oliy taʼlim muassasalari konsorsiumidan8.Lavozimi boʻyicha—Koreya Respublikasi “Sun moon” universiteti prezidenti (kelishuv asosida)9.Lavozimi boʻyicha—Koreya Respublikasi “Halla” universiteti prezidenti (kelishuv asosida)10.Lavozimi boʻyicha—Koreya Respublikasi “Kwangwoon” universiteti prezidenti (kelishuv asosida)11.Lavozimi boʻyicha—Koreya Respublikasi “Sunshin Womenʼs” universiteti prezidenti (kelishuv asosida)12.Lavozimi boʻyicha—Koreya Respublikasi “Gwangju” universiteti prezidenti (kelishuv asosida)